Generic Keyed List - CodeProject 10,905,211 members (37,281 online)
Thanks - this has saved me hours Member 395465026-Jan-09 1:35 Last Visit: 31-Dec-99 18:00 Last Update: 1-Oct-14 7:36Refresh1 Blog Archives - HUIS ANNA VILJOEN
Nuusbrief - Junie 2015
BARN DANCE TERUGVOER. Wat ‘n heerlike aand van pret en plesier was dit gewees. Dankie aan almal vir jul ondersteuning en vrolike meelewing. Die musiek was perfek en die cowboy danse het groot pret opgelewer. Die hamburger ete wat deur Riaan van Wyk en die kombuispersoneel voorberei was, was uitstekend. Marie Howarth het ook baie gehelp om die funksie ‘n sukses te maak. Die fondse wat ingesamel is, sal met die volgende nuusbrief aan jul meegedeel word. Net jammer ons inwoners se kinders was nie almal daar nie, maar daar was gelukkig 3 wat elk ‘n tafel volgemaak het. Nogmaals dankie vir elkeen se bydrae.
Baie dankie aan al ons donateurs wat moedersdag en verpleegstersdag so spesiaal gemaak het. Dit word baie waardeer. Dankie ook weereens aan die verpleegpersoneel vir al jul harde werk.
ONS VOLGENDE GROOT PROJEK IS DIE KERMIS WAT OP 31 JULIE 2015 GEHOU WORD.
Beplan nou al vir die dag. Onthou hierdie is die groot een ! ! !
U betrokkenheid kan dit ‘n groot sukses maak. U kreatiewe handwerk , gebak, naaldwerk en kuns sal baie welkom wees. Kyk ook nou al rond vir artikels wat op die wit olifant tafel uitgestal kan word.
Huis Anna Viljoen het ‘n skenking van ‘n laslappie deken ontvang wat deur Petro Oberholzer in Saudi Arabia gemaak is. Dit is ‘n ware erfstuk en gaan uitgeloot word. Kontak Petra vir verdere besonderhede
Die trekking van die deken sal plaasvind tydens ons kermisdag
Ons ouer geslag het soveel waardevolle skatte wat hul vir ons kan nalaat. Indien ons dit nie bewaar en aanteken nie sal baie van die skatte verlore raak. Huis Anna Viljoen wil graag ‘n resepteboek saamstel met al die heerlike resepte, wenke en boererate van die verlede. Ons almal onthou die lekker kuier aande met vriende en die heerlike geregte wat uit ons ouers en voorouers se kombuise bedien is. Julle kan die resepte in jul besit vir ons fotostateer en by Petra inhandig of dit kan ook aan aan haar gemail word by huisanna.admin@gmail.com Baie dankie dat jul ons ook met die projek ondersteun.
Een van ons inwoners het hierdie heerlike nageregresep met ons gedeel. Dit is voorwaar ‘n wenner, maklik om te maak en heerlik vir die kouer dae wat kom.
Warm Dadelpoeding :
3 eetlepels egte botter
1 koppie opgekapte dadels
½ teelepel pypkaneel
½ teelepel gemmer
Sif die koekmeel, pypkaneel, gemmer en sout saam. Vryf die botter daarby in. Gooi die dadels en konfyt by. Meng die koeksoda en melk saam. Voeg die eiers by die koeksoda mengsel. Roer goed en voeg by die meelmengsel. Meng alles goed saam.
Gooi die volgende in ‘n groot pot.
½ teelepel gemmer.
Verhit en kook vir 5 min. Skep deegmengsel lepelsvol in kokende stroop. Sit deksel op en verminder hitte tot heel laag.
Stoom vir 40 min sonder om die deksel op te lig.
HEERLIK SAAM MET ROOMYS.
Nomsa Menzi (Verpleeghulp)
Mari-Louise Human (Versorger)
Rebecca Radebe (Verpleeghulp)
Lorraine Bokva (Versorger)
Charmaine Letshabo (Verpleeghulp)
Patricia Legobate (Versorger)
Ons hoop julle sal ‘n wonderlike tyd saam met al die ander personeel hier by Huis Anna Viljoen geniet !!
VERJAARSDAE GEDURENDE JUNIE
Lina Coetzee - 5 Junie
Miem Kruger - 9 Junie
Molly Fourie - 13 Junie
Jeanette van Zyl - 24 Junie
Susan Fourie - 27 Junie
Frieda Potgieter - 7 Junie
Koos Beytell - 12 Junie
Attie Havenga - 16 Junie
Elmarie Maree, Jeanette Havenga - 24 Junie
Baie geluk aan julle almal. Mag julle goeie gesondheid en ‘n baie mooi lewensjaar geniet.
Baie welkom aan die volgende inwoners en hulle kinders.
Mag julle ‘n vreugdevolle tyd hier saam met ons geniet.
Vadersdag : 21 Junie
Kermis : 31 Julie
Ons dink met leedwese aan die volgende inwoners se geliefdes wat ons aan die dood afgestaan het.
Mag goeie herinneringe die hartseer versag.
Oom Dick Venter
Tannie Adrie De Kock
Tannie Sarie Snibbe
Om 65 te word in Suid-Afrika maak jou skielik ‘n hoë risiko geval. Ek is in daardie kategorie en die beleid van die SAVF bepaal dat jou pos dan adverteer word. Jy kan weer aangestel word en in my geval is ek weer aangestel van 1 Augustus 2015 tot 31 Julie 2016 in ‘n tydelike hoedanigheid. Dank aan die Dienskomitee vir die vertroue om Huis Anna Viljoen se belange vir ‘n verdere jaar te hanteer. Myself en die bestuurspan het nog planne vir Huis Anna Viljoen.
Ons is in die gelukkige posisie dat ons Tehuis geen oop beddens het nie en die waglys word langer.
Myself as Bestuurder en Tuinhuis se verteenwoordigers het die probleem rondom die siekeboeg van Tuinhuis by Huis Anna Viljoen heeltemal opgelos. Daar is ook ‘n hele nuwe stel reëls opgestel en as enige persoon meer wil weet kontak die bestuurder of Mnr. Jannie van der Merwe of Mev. Bets Marais by Tuinhuis.
Medikasie bly by enige Tehuis ‘n probleem en daar is ‘n oplossing, maar ongelukkig is daar kostes aan verbonde. Kortliks kom dit neer op die volgende:
Dit neem die nag Verpleegkundiges ongeveer 5 ure per nag vir 7 aande om medikasie te verpak vir ‘n week vorentoe.
‘n Maatskappy van die Kaap het besluit om uit te brei na Noordwes en ‘n apteek in Klerksdorp kan die verpakking nou doen.
Dit beteken elke inwoner kry elke week sy of haar medikasie verpak vir die week en dit word
1 x per week by Huis Anna Viljoen afgelewer.
Die foto’s gee u ‘n idee van hoe dit gaan lyk. Die verpakking word onder toesig van die apteker gedoen. Maw. foute word uitgeskakel, die apteek het ‘n span wat net die mediksaie verpak. Slegs op dokters voorskrif wat 6 maandeliks hernu word.
Dit kos geld.
Die koste is R150.00 per persoon per maand.
My voorstel as ons van elke inwoner net R100 kry, dan subsideer Huis Anna Viljoen R50.00.
R150.00 x 85
R12750 – R100 x 85
R12750 – R8500
R4250 (R50 x 85)
Ek het ander gedagtes, maar ons moet die groenlig kry om voort te gaan.
Ek vra baie dringend dat u asseblief met Mev. Petra Bezuidenhout / Sr. Marthie Mc Donald / Mev. Rone’ Bothma of met myself praat oor die groot saak. Ek noem dat Verpleegkundiges skaarser as hoendertande word en Verpleegkundiges by Huis Anna Viljoen is nie meer kinders nie. Slegs 2 Verpleegkundiges is tussen 55 en 60, die res is tussen 65 en 75.
Beurtkrag raak ons almal, maar ons is gelukkig om ‘n kragopwekker te hê wat ons in die winter baie oordeelkundig moet gebruik.
SAVF – Huis Anna Viljoen is vir ons as bestuurspan en personeelspan baie na aan ons harte.
Nuusbrief - Mei 2015
SAVF - HUIS ANNA VILJOEN
Om saam te kuier en heerlik saam te eet is seker vir almal baie lekker. Mens kry nie aldag so ‘n geleentheid nie. Verpleegstersdag word op 12 Mei gevier en daar gaan ‘n heerlike ete aan al die verpleegpersoneel voorgesit word. Ons dank aan hulle almal wat bereid is om so mooi na ons bejaardes om te sien . ​​
Vrywillige donasies om die dag vir hulle baie spesiaal te maak kan by Petra inbetaal word. Dankie ook aan die wat alreeds ‘n bydrae gemaak het.
Aan Riaan van wyk en al die kombuispersoneel, dankie vir die heerlike etes wat hulle aan die inwoners voorsien. Jul is voorwaar ‘n staatmaker span.
Ons wil ook net u aandag daarop vestig dat beurtkrag ons fondse geweldig uitput. Die kragopwekker gebruik baie diesel en daarom moet daar so min krag as moontlik gebruik word wanneer die kragopwekker aangeskakel word. Diesel is duur en om 2 x 210 L dromme vol te maak, is meer as R4000.
BARN DANCE - OU STADSAAL
Die aand van 16 Mei 2015 gaan ‘n ongelooflike lekker gesinsaand wees. Huis Anna Viljoen gaan ‘n “BARN DANCE” fondsinsamelingsaand aanbied by die ou stadsaal. Tradisionele cowboy musiek sal gespeel word. Trek jul beste cowboy drag aan en kom geniet die aand saam met ons. Ons benodig dringend twintig gasvrouens en ons vra of die bejaardes se kinders nie asseblief betrokke wil raak en ons kom help om die aand so suksesvol as moontlik te maak nie. KONTAK PETRA indien u belangstel sodat ons so gou as moontlik ‘n vergadering kan reel. Gasvrouens kan self hul tafels dek en dit so kreatief as moontlik versier en ook hul eie gaste nooi. Besprekings vir sitplekke kan ook by Petra gedoen word. Daar sal 10 persone om ‘n tafel sit, en die koste beloop R150.00 per persoon.
‘n Kontant kroeg sal beskikbaar wees. Die cowboy danse sal aan ons demonstreer word en oud en jonk kan deelneem. Dit beloof om groot pret te wees, moenie dit misloop nie. Skenkings kan ook gemaak word, sodat daar pryse uitgedeel kan word aan die persone wat die oorspronklikste was of wat dit die meeste geniet het.
Fondse wat ingesamel word sal vir die volgende aangewend word:
CCTV cameras vir die beskerming van die bejaarde inwoners.
Ons doen ‘n beroep op almal wat nog jonk van gees is om die aand te kom geniet!
Waar is ons kinders van die bejaardes?
KERMIS IS OM DIE DRAAI - 31 JULIE 2015
Beplan nou al vir die dag.
U betrokkenheid kan dit ‘n groot sukses maak. U kreatiewe handwerk , gebak, naaldwerk en kuns, kan die tafels versier en Huis Anna Viljoen kan spog met ongelooflike artikels wat te koop aangebied word.
Baie items, vrywillige bydraes en donateurs word verlang
Huis Anna Viljoen het ‘n skenking van ‘n laslappie deken ontvang wat deur Petro Oberholzer in Saudi Arabia gemaak is. Dit is ‘n ware erfstuk en gaan uitgeloot word. Kontak Petra vir verdere besonderhede. ​
Van toeka tot nou – resepteboek
Ons is besig om ‘n resepteboek saam te stel met al die lekker beproefde resepte van ons inwoners. Ongelukkig is die meeste se resepteboeke in besit van hul kinders. Indien dit moontlik is wil ons graag van die heerlike resepte bekom om in ons resepteboek te plaas. Ons vra u samewerking in die verband. Resepte kan per epos gestuur word aan elbiescheepers@gmail.com.
Die betrokke inwoner se naam moet verstrek word want dit gaan saam met die resep geplaas word. Boererate en nuttige wenke kan ook ingestuur word.
Daar gaan nuwe aanstellings gemaak word tov. Verpleegpersoneel.